
הקמת ועדת משנה לטיפול בהשבת הרכוש היהודי.

הצעת חוק לתיקון פקודת התעבורה (תיקון מס' 47) (תיקון), התש"ס-1999.

הצעת חוק לתיקון פקודת התעבורה (תיקון מס' 49), התש"ס-1999.

 
היו"ר אברהם פורז:		אני מתכבד לפתוח את הישיבה השנייה של ועדת 
 				הכלכלה.

הקמת ועדת משנה לטיפול בהשבת הרכוש היהודי

היו"ר אברהם פורז:		אני מציע שיושב-ראש ועדת המשנה יהיה חבר 
 				הכנסת אברהם הירשזון שעשה זאת גם בכנסת הקודמת ולדעתי בצורה טובה מאוד. אני חוזר ומציין בסיפוק רב את תפקודו הטוב והמעולה של חבר הכנסת אברהם הירשזון. לא יכול להיות אדם יותר מתאים ממנו לתפקיד הזה. אני יכול לומר את זה כמי שהיה חבר הוועדה והשתתף בחלק מישיבותיה ועקב אחרי פעילותו של חבר הכנסת הירשזון.

אברהם הירשזון:		אתה היית סגן היושב-ראש ותרומתך הייתה 
 				גדולה מאוד.

היו"ר אברהם פורז:		חברי הוועדה יהיו: אני כחבר, חבר הכנסת  
 				אברהם רביץ, חבר הכנסת יצחק וקנין וחבר הכנסת יורי שטרן. אנחנו בהחלט נשמח אם חברי כנסת נוספים יביעו את נכונותם להצטרף. בכנסת הקודמת יצרנו אפילו איזה מודל שעבד, שלפיו חברי כנסת שאינם חברים בוועדה היו למעשה ממלאי מקום קבועים של חברי הוועדה ועל-ידי זה הייתה נוכחות בישיבות. אנחנו נבדוק למי מבין חברי הכנסת יש עניין, אבל חשוב לנו שהוועדה תתחיל לתפקד ולכן אנחנו כבר היום מאשרים את ההרכב הזה של הוועדה.

אנחנו נושיט לוועדת המשנה את כל הסיוע האפשרי כדי שהיא תצליח בתפקידה החשוב.

אני מברך אותך חבר הכנסת הירשזון. כפי שאמרתי, אין מתאים ממך לתפקיד הזה, אין ולא יכול להיות.

אברהם הירשזון:		חן חן אדוני.

היו"ר אברהם פורז:		אושר.

לאה ורון:			הודיעו לי שלוועדת המשנה למאבק בתאונות 
 				הדרכים הצטרף גם חבר הכנסת יורי שטרן שביקש להיות חבר.

היו"ר אברהם פורז:		אני מעלה להצבעה את צירופו של חבר הכנסת 
 				יורי שטרן לוועדת המשנה למאבק בתאונות הדרכים בראשותו של חבר הכנסת נחום לנגנטל. חבר הכנסת שטרן הביע משאלה להשתתף ואנחנו שמחים על הצטרפותו.

אני מעלה את זה להצבעה. אושר.



הצעת חוק לתיקון פקודת התעבורה (תיקון מס' 47 (תיקון), התש"ס1999-
הצעת חוק לתיקון פקודת התעבורה (תיקון מס' 49), התש"ס1999-


היו"ר אברהם פורז:		גבירתי היועצת המשפטית, האם אנחנו יכולים 
 				לאחד את שתי ההצעות כדי שנוכל להביא לקריאה שנייה ושלישית?

אתי בנדלר:			אפשר לאחד, אבל צריכים את אישור ועדת 
 				הכנסת או הכנסת לאיחוד. חשבתי על כך ובסופו של דבר אמרתי שבמקום ללכת לעוד ועדה או לבקש את אישור המליאה לכך, כבר נביא את זה כשתי הצעות חוק נפרדות באותו יום והן יועלו אחת אחרי השנייה.

היו"ר אברהם פורז:		יושב-ראש ועדת המשנה, חבר הכנסת לנגנטל, 
 				איננו כאן ואנחנו לא יכולים לקבל דיווח. לכן כרגע עוד לא נאשר אלא נשמע ממנו דיווח, מה עוד שיש לי עוד רעיונות נוספים בקשר לטיפול בנושא הזה. יש לנו ועדת משנה שהכינה את הנושא. שתי הצעות החוק נוגעות לוועדת המשנה בראשות חבר הכנסת לנגנטל שאיננו כאן.

הנוהג הוא שלדיון של מליאת הוועדה בא יושב-ראש ועדת המשנה ומדווח לוועדה על-מנת שהיא תוכל לאשר. הסמכות הסטטוטורית היא עדיין בידינו, רק אנחנו, המליאה, יכולה להחליט שזה עובר לקריאה שנייה ושלישית. משאין דיווח, אנחנו לא יודעים מה נעשה, נצטרך לקבוע מועד אחר.

אלי אביר:			אם מותר לי לשאול, מה היה צריך לדווח?

היו"ר אברהם פורז:		מה נעשה.

אתי בנדלר:			על הדיונים בחוק. מליאת הוועדה לא תתחיל לדון 
 				בתיקונים האלה מהתחלה, אלא אם כן התעוררו שאלות.

לאה ורון:			היה צריך להעביר למליאת הוועדה את הפרטים 
 				ואז המליאה מצביעה.

היו"ר אברהם פורז:		תהיה רגוע כי יש לי עוד סיבה בגינה לא הייתי 
 				מאשר היום.

אלי אביר:			פשוט חבל שבאתי לכאן.

היו"ר אברהם פורז:	תקלות תמיד קורות ואף אחד לא מושלם. 	
בכל מקרה, גם אני מודה לכם שבאתם. אני מודיע בזה שהישיבה נעולה.

הישיבה ננעלה בשעה 11:35



